Amils Saļimovs
Amils Saļimovs (dzimis 1985. gada 14. oktobrī) ir azerbaidžāņu tautības Latvijas politiķis un uzņēmējs. Ievēlēts 14. Saeimā no partijas "Stabilitātei!" saraksta. 2007. gadā pabeidzis Transporta un sakaru institūtu, iegūstot uzņēmējdarbības kvalifikāciju. Pirms ievēlēšanas Saeimā bijis vairāku uzņēmumu valdes loceklis, kā arī Jaunatnes centra "AZERI" biedrības valdes priekšsēdētājs. 2022. gada rudenī notikušajās 14. Saeimas vēlēšanās kandidēja uz vietu 14. Saeimā no partijas "Stabilitātei!" saraksta, taču netika ievēlēts. Par 14. Saeimas deputātu A. Saļimovs kļuva 2024. gada februārī, pēc tam, kad tika anulēts deputātes Glorijas Grevcovas mandāts, jo stājās spēkā tiesas spriedums par Grevcovas nepatiesu ziņu sniegšanu Centrālajai vēlēšanu komisijai.